Saturday Night Fever

Saturday Night Fever er en amerikansk dramafilm fra 1977 regissert av John Badham. Hovedrollen spilles av John Travolta, som ble nominert til en Oscar for rollen. Filmen er lagt til New York og skildrer disco-perioden som hadde sin storhetstid på slutten av 1970-tallet.

Filmen ble en stor kommersiell suksess, og soundtracket  med disco-sanger av Bee Gees er det nest mest solgte soundtracket gjennom tidene.

Handlingsreferat 
Tony Manero er en 19 år gammel italiensk-amerikaner bosatt i Brooklyn, New York. Han bor sammen med sine foreldre, bestemoren sin, og den yngre søsteren, og arbeider ved en liten jernvarehandel. Tody går ofte til Odyssey 2001, en lokal disko-klubb, hvor han er populær på dansegulvet og får den beundring og respekt han lengter etter. Tony har fire nære venner: Joey, Double J, Gus og Bobby C. En ung kvinne fra nabolaget, Annette, er forelsket i Tony, men han er ikke tiltrukket av henne.

Tony og vennene hans stopper ofte ved Verrazzano-Narrows Bridge som har spesiell betydning for Tony som et symbol på flukt til et bedre liv. Tony godtar å være Annettes partner i en kommende danse-konkurranse, men hennes lykke er kortvarig når Tony blir involvert med en annen kvinne via klubben, Stephanie Mangano, hvis danse-ferdigheter overgår Annette. Selv om Stephanie avviser Tonys romantiske fremskritt, godtar hun til slutt å være hans nye partner i konkurransen, forutsatt at partnerskapet deres holder seg profesjonelt.

Tonys eldre bror, Frank Jr., var den store stoltheten i familien når han ble ordinert til en romersk-katolsk prest, men bringer fortvilelse til familien når han forteller at han sluttet i prestedømmet. Han forteller Tony at han aldri ønsket å bli prest, og bare gjorde det for å gjøre foreldrene deres lykkelige. Frank Jr. oppfordrer Tony til å gjøre noe med dansen sin. En dag blir Gus angrepet av en gjeng, og innlagt på sykehus. Han forteller Tony og vennene hans at angriperne hans var medlemmer av Barracuda, en gjeng med opprinnelse fra Puerto Rico. De går deretter til angrep på gjengen, men senere blir de sinte på Gus når han forteller at han kan ha identifisert feil gjeng.

Hovedroller 

John Travolta som Anthony "Tony" Manero
Karen Lynn Gorney som Stephanie Mangano
Barry Miller som Bobby C.
Joseph Cali som Joey
Paul Pape som Double J
Donna Pescow som Annette
Bruce Ornstein som Gus
Val Bisoglio som Frank Manero, Sr.
Julie Bovasso som Flo Manero
Martin Shakar som Frank Manero, Jr.
Lisa Peluso som Lisa Manero
Sam Coppola som Dan Fusco
Denny Dillon som Doreen
Fran Drescher som Connie
Monti Rock som DJ
Robert Costanzo som malingbutikk kunde

Referanser

Eksterne lenker 
 

Dramafilmer fra USA
Filmer fra 1977
Engelskspråklige filmer